C:.A R M.E N. 
Ut melius doceant hodiéque , tonitrua quae sint ; 
Ingenium Flavi inveniat licet acre Giojae, 
Quo prodesse modo possit, qui ducere nautas 
Vi Magnetis acus valida et versatilis axe; 
Non tamen idcircó horrendum cognoscere fulmen 
Concessum est homini, vis et Magnetica quae sit. 
Galvani et Voltae inventis nova multa docemur. 
Audeat his homo, vis electrica dicere quare 
Nonnulis, ut facta probant, animalibus insit : 
Audeat his, totam Tellurem jure columnam 
Immanem, et similem Voltae perhibere minori, 
Effectus similes, similesque exponere leges ; 
Non tamen hinc, Tellus an Voltae magna columna 
Existat, novit, similique ab origine nata? 
Ut stabili penetrent redeantve à corpore lege 
Lumina, tot mira et peragamus viribus ignis; 
Aéris, aut terrae, aut vires scrutemur aquarum, 
Plurima nos certé non notaque facta docemur: 
Ne tamen illorum naturam exponere tentes, 
O mortalis homo! non est mortale, quod optas! 
Sed jam tempus erit non notam dicere caussam. 
Imperii qualis moderator jure supremi 
Et bonus, et sapiens non omnibus omnia pandit. 
Regius et qualis doctus celare minister, 
Cognita turbarent quae publica eommoda regni , 
(Assimilare licet nobis si grandia parvis,) . 
Ca 
19 
150 
155 
160 
165 
Ta- 
